title: Sklep sveta z dne 19. julija 1999 o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael

text:
Pomembno pravno obvestilo

|

31999D0662

Uradni list L 263 , 09/10/1999 str. 0006 - 0006

		Sklep svetaz dne 19. julija 1999o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael(1999/662/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom člena 300(2) ter prvim pododstavkom členov 300(3) in 300(4) te pogodbe,ob upoštevanju predloga Komisije,ob upoštevanju naslednjega:(1) Sporazum o medsebojnem priznavanju načel OECD za dobro laboratorijsko prakso (DLP) in o programih nadzora skladnosti, parafiran v Bruslju 16. januarja 1997, ki ga je Komisija dosegla s pogajanji v skladu s pogajalskimi smernicami, je treba potrditi.(2) Določene naloge pri izvajanju Sporazuma se dodelijo Skupnemu odboru, ustanovljenemu s Sporazumom, zlasti pooblastilo za spreminjanje nekaterih delov obeh prilog.(3) Treba je določiti notranje postopke, potrebne za pravilno delovanje tega sporazuma, Komisijo pooblastiti za njegove tehnične spremembe in za sprejemanje nekaterih sklepov glede njihovega izvajanja –SKLENIL:Člen 1Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael se potrdi v imenu Skupnosti.Besedilo Sporazuma in njegovega potrjenega zapisnika je priloženo k temu sklepu.Člen 2Predsednik Sveta v imenu Skupnosti posreduje noto, predvideno v členu 16 Sporazuma [1].Člen 31. V Skupnem odboru, določenem v členu 10 Sporazuma, Skupnost zastopa Komisija, s pomočjo Posebnega odbora, ki ga imenuje Svet. Komisija po posvetovanju s Posebnim odborom uradno obvešča, izvaja posvetovanja in opravlja izmenjave podatkov, podaja zaprosila za pregled in sodelovanje pri pregledu ter, če je treba, odgovarja na zaprosila v skladu s členi 3(2), 5(2), 6, 7, 9 in 12 Sporazuma ter Priloge II tega sporazuma in sprejme Sklep, predviden v členih 11(2) in (3) ter v drugem stavku člena 12.2. Komisija, po posvetovanju s Posebnim odborom, navedenim v odstavku 1 tega člena, sprejme stališče Skupnosti v Skupnem odboru v zvezi s spremembami Priloge I, sprejetimi v skladu z drugim stavkom člena 4 Sporazuma in spremembami Priloge II, sprejetimi v skladu s členom 5 Sporazuma.3. Vse druge sklepe sprejme Svet s kvalificirano večino na predlog Komisije.V Bruslju, 19. julija 1999Za SvetPredsednikT. Halonen[1] Dan začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.--------------------------------------------------


title: 2006/258/ES: Sklep Komisije z dne  6. marca 2006  o razveljavitvi Sklepa Komisije 2002/683/ES o sprejetju zaveze, ponujene v zvezi s protidampinškim postopkom glede uvoza barvnih televizijskih sprejemnikov s poreklom, med drugim, iz Ljudske republike Kitajske

text:
               31.3.2006

               SL

               Uradni list Evropske unije

               L 93/63

      SKLEP KOMISIJE

   z dne 6. marca 2006
   o razveljavitvi Sklepa Komisije 2002/683/ES o sprejetju zaveze, ponujene v zvezi s protidampinškim postopkom glede uvoza barvnih televizijskih sprejemnikov s poreklom, med drugim, iz Ljudske republike Kitajske
   (2006/258/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 8 Uredbe,
   po posvetovanju s svetovalnim odborom,
   ob upoštevanju naslednjega:
   A.   PREDHODNI POSTOPEK

               (1)

               Avgusta 2002 je Svet z Uredbo (ES) št. 1531/2002 (2) uvedel dokončno protidampinško dajatev na uvoz barvnih televizijskih sprejemnikov („zadevni izdelek“) s poreklom, med drugim, iz Ljudske republike Kitajske („LRK“).

               (2)

               Hkrati je Komisija s Sklepom 2002/683/ES (3) sprejela skupno zavezo („zaveza“) družb Haier Electrical Appliances Corp., Ltd, Hisense Import & Export Co., Ltd, Konka Group Co., Ltd, Sichuan Changhong Electric Co., Ltd, Skyworth Multimedia International (Shenzen) Co., Ltd, TCL King Electrical Appliances (Hui Zhou) Co., Ltd in Xiamen Overseas Chinese Electronic Co., Ltd („družbe“), skupaj s kitajsko trgovinsko zbornico za uvoz in izvoz strojev in elektronskih izdelkov („CCCME“).

               (3)

               Zato sta bila uvoz v Skupnost zadevnega izdelka kitajskega porekla, ki so ga proizvedle družbe, in vrste, ki ju zaveza zajema („izdelek, ki ga zaveza zajema“), izvzeta iz dokončnih protidampinških dajatev.

         B.   KRŠITVE ZAVEZE
   1.   Obveznosti družb z zavezami

               (4)

               Zaveza, ki so jo ponudile družbe, jih zavezuje, da med drugim izvažajo izdelek, ki ga zaveza zajema, prvemu neodvisnemu kupcu v Skupnosti po določenih najnižjih ravneh uvozne cene („NUC“) ali nad njimi in da spoštujejo določene količinske zgornje meje, določene v zavezi. Te ravni cene in zgornje meje odpravljajo škodljive učinke dampinga.

               (5)

               Za potrebe zagotovitve skladnosti z zavezo so se CCCME in družbe prav tako strinjale, da bodo zagotovile vse informacije, ki so za Komisijo pomembne, in dovolile preveritvene obiske na kraju samem v svojih prostorih za preverjanja točnosti in verodostojnosti predloženih podatkov v navedenih četrtletnih poročilih.

               (6)

               Kot je navedeno v uvodni izjavi 239 Uredbe (ES) št. 1531/2002, zaveza zlasti določa, da se kršitev zaveze katere koli družbe ali CCCME šteje kot kršitev zaveze vseh podpisnikov. Nesodelovanje z Evropsko komisijo pri nadzoru zaveze se šteje za kršitev zaveze.

               (7)

               Tako je Komisija zahtevala izvedbo preveritvenih obiskov na kraju samem v prostorih CCCME in dveh družb, ki sta navedli največji obseg prodaje zadevnega izdelka, namreč Xiamen Overseas Chinese Electronic Co., Ltd in Konka Group Co., Ltd. Komisija je poslala predpreveritvena pisma CCCME ter družbama Xiamen Overseas Chinese Electronic Co., Ltd in Konka Group Co., Ltd in v njih navedla datume preveritve na kraju samem.

         2.   Rezultati zahtevka za preverjanje

               (8)

               CCCME in Xiamen Overseas Chinese Electronic Co., Ltd sta se strinjali s preveritvenim obiskom, ki ga je zahtevala Komisija. Družba Konka Group Co., Ltd pa je preveritveni obisk zavrnila.

               (9)

               Komisija je od družbe zahtevala, da razjasni, ali je to njeno dokončno stališče, in jo opomnila, da so se družbe v skladu s klavzulo 5.6 zaveze zavezale, da bodo sodelovale, in sicer s predložitvijo vseh informacij, ki so za Evropsko komisijo pomembne za zagotovitev skladnosti s skupno zavezo, in uradnikom Evropske komisije omogočile, da preverijo vse informacije in pridobljene podatke. To vključuje možnost teh uradnikov, da izvedejo preiskave na kraju samem v prostorih družb in/ali prostorih CCCME tudi v kratkem času.

               (10)

               Družba Konka Group Co., Ltd je pisno potrdila, da nima interesa sodelovati in to stališče družbe je potrdila tudi CCCME.

               (11)

               Tako so bile CCCME in družbe obveščene o bistvenih dejstvih in premislekih, na podlagi katerih je Komisija zaradi kršitve zaveze družbe Konka Group Co., Ltd nameravala umakniti sprejetje zaveze in namesto tega uvesti dokončno protidampinško dajatev. Odobren je bil rok za podajo pisnih stališč in ustne utemeljitve. Komisija ni prejela pripomb.

         C.   RAZVELJAVITEV SKLEPA 2002/683/ES

               (12)

               Glede na zgoraj navedeno velja, da se zaveza, ki so jo ponudile družbe skupaj s CCCME, umakne. Sklep 2002/683/ES, s katerim je sprejeta zaveza, je treba razveljaviti.

               (13)

               Hkrati s tem sklepom je Svet z Uredbo (ES) št. 511/2006 (4) spremenil Uredbo (ES) št. 1531/2002, da se uvede dokončna protidampinška dajatev na uvoz barvnih televizijskih sprejemnikov, ki jih zadevne družbe izvažajo v Skupnost –

         SKLENILA:
   Člen 1
   Sklep 2000/683/ES se razveljavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. marca 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 231, 29.8.2002, str. 1.

      (3)  UL L 231, 29.8.2002, str. 42.

      (4)  Glej stran 26 tega Uradnega lista.


title: Sklep Sveta 2012/392/SZVP z dne 16. julija 2012 o misiji SZVP Evropske unije v Nigru (EUCAP SAHEL Niger)

text:
               17.7.2012

               SL

               Uradni list Evropske unije

               L 187/48

         SKLEP SVETA 2012/392/SZVP
   z dne 16. julija 2012
   o misiji SZVP Evropske unije v Nigru (EUCAP SAHEL Niger)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. marca 2011 pozdravil strategijo Evropske unije za varnost in razvoj Sahela ter poudaril, da si Unija že dolgo prizadeva, da bi se na območju Sahela zmanjšala negotovost in pospešil razvoj. Zaradi nedavnega povečanja števila terorističnih akcij in posledic konflikta v Libiji je postalo še bolj nujno zaščititi državljane in interese Unijo na tem območju ter preprečiti, da bi se te grožnje razširile na Unijo, hkrati pa zmanjšati regionalne varnostne grožnje.

               (2)

               Svet je 23. marca 2012 odobril koncept kriznega upravljanja za morebitno civilno misijo skupne varnostne in obrambne politike (SVOP) v Sahelu.

               (3)

               Predsednik vlade Nigra je visokemu predstavniku Unije za zunanje zadeve in varnostno politiko (VP) 1. junija 2012 poslal vabilo v zvezi z načrtovano misijo SVOP, v katerem je pozdravil razporeditev misije SVOP s strani Unije, ki naj bi okrepila zmogljivosti nigrskih varnostnih sil, zlasti za učinkovit, povezan in usklajen boj proti terorizmu in organiziranemu kriminalu.

               (4)

               Za EUCAP Sahel Niger bi bilo treba aktivirati stalno dežurstvo.

               (5)

               Misija EUCAP SAHEL Niger se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji (PEU) –

         SPREJEL NASLEDNJI SKLEP:
   Člen 1
   Misija
   Unija ustanovi misijo SVOP Evropske unije v Nigru, da bi podprla krepitev zmogljivosti nigrskih varnostnih akterjev za boj proti terorizmu in organiziranemu kriminalu (EUCAP Sahel Niger).
   Člen 2
   Cilji
   V okviru izvajanja strategije Evropske unije za varnost in razvoj Sahela je cilj EUCAP Sahel Niger omogočiti nigrskim oblastem, da izvajajo varnostno razsežnost svoje lastne strategije za varnost in razvoj, ter izboljšati usklajevanje v regiji v zvezi s skupnimi varnostnimi izzivi. EUCAP Sahel Niger zlasti prispeva k temu, da bi različni nigrski varnostni akterji, ki se borijo proti terorizmu in organiziranemu kriminalu, izoblikovali integriran, večdisciplinaren, povezan in trajnosten pristop, ki temelji na spoštovanju človekovih pravic.
   Člen 3
   Naloge
   1.   Za izpolnjevanje ciljev iz člena 2 EUCAP Sahel Niger:

               (a)

               svetuje in pomaga pri izvajanju varnostne razsežnosti nigrske strategije za varnost in razvoj na nacionalni ravni in pri tem dopolnjuje druge akterje,

               (b)

               podpira razvoj obsežnega regionalnega in mednarodnega usklajevanja pri boju proti terorizmu in organiziranemu kriminalu,

               (c)

               krepi pravno državo z razvojem zmogljivosti kazenskega preiskovanja in v okviru tega razvija in izvaja ustrezne programe usposabljanja,

               (d)

               podpira razvoj trajnosti nigrskih varnostnih sil,

               (e)

               prispeva k opredelitvi, načrtovanju in izvajanju projektov, ki zadevajo varnost.

         2.   EUCAP Sahel Niger se sprva osredotoči na dejavnosti iz odstavka 1, ki prispevajo k boljšemu nadzoru nad ozemljem Nigra, med drugim z usklajevanjem z nigrskimi oboroženimi silami.
   3.   EUCAP Sahel Niger nima nobene izvršilne funkcije.
   Člen 4
   Linija poveljevanja in struktura
   1.   EUCAP SAHEL Niger ima kot operacija kriznega upravljanja enotno strukturo poveljevanja.
   2.   EUCAP Sahel Niger ima poveljstvo v Niameyu.
   3.   Struktura EUCAP Sahel Niger je naslednja:

               (a)

               vodja misije;

               (b)

               element načrtovanja in operacij, vključno z regionalnimi uradniki za zvezo;

               (c)

               element podpore misiji;

               (d)

               elementi za poročanje, varnost, analizo in svetovanje obveščanje javnosti;

               (e)

               podporna enota v Bruslju.

         4.   EUCAP Sahel Niger razpolaga s projektno enoto za opredeljevanje in izvajanje projektov. EUCAP Sahel Niger lahko po potrebi usklajuje projekte, ki jih na področjih, ki so povezana z EUCAP Sahel Nigerin podpirajo njene cilje, na svojo odgovornost izvajajo države članice in tretje države, olajšuje njihov potek in svetuje v zvezi z njimi.
   Člen 5
   Civilni poveljnik operacije
   1.   Direktor civilne zmogljivosti za načrtovanje in izvajanje operacij (CPCC) je hkrati civilni poveljnik misije EUCAP Sahel Niger.
   2.   Civilni poveljnik operacije, ki je pod političnim nadzorom in strateškim vodstvom Političnega in varnostnega odbora (PVO) in splošno podrejen VP, izvršuje poveljevanje in nadzor nad EUCAP Sahel Niger na strateški ravni.
   3.   Poveljnik civilne operacije v zvezi z vodenjem operacij zagotavlja ustrezno in učinkovito izvajanje odločitev Sveta in odločitev PVO, tudi z dajanjem potrebnih strateških navodil vodji misije ter zagotavljanjem svetovanja in tehnične podpore vodji misije.
   4.   Civilni poveljnik operacije poroča Svetu prek VP.
   5.   Vsi dodeljeni člani osebja ostajajo v skladu z nacionalnimi pravili pod polnim poveljstvom nacionalnih organov države članice, ki jih je dodelila, ali zadevne institucije Unije ali Evropske službe za zunanje delovanje (ESZD). Ti organi prenesejo operativni nadzor (OPCON) nad svojim osebjem, skupinami in enotami na poveljnika civilne operacije.
   6.   Poveljnik civilne operacije je v celoti odgovoren za ustrezno izvajanje dolžnosti skrbnega ravnanja Unije.
   7.   Civilni poveljnik operacije in vodja delegacije Unije v Niameyu se po potrebi med seboj posvetujeta.
   Člen 6
   Vodja misije
   1.   Vodja misije prevzame odgovornost za EUCAP Sahel Niger ter izvaja poveljevanje in kontrolo na območju operacij, neposredno pa je odgovoren civilnemu poveljniku operacije.
   2.   Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, odgovoren pa je tudi za upravljanje in logistiko, kar vključuje sredstva, vire in informacije, ki so dani na razpolago EUCAP SAHEL Niger.
   3.   Vodja misije daje navodila celotnemu osebju misije, tudi podporni enoti v Bruslju in območnim uradnikom za zvezo, za učinkovito izvajanje misije EUCAP Sahel Niger na območju operacij, pri čemer prevzame usklajevanje in vsakodnevno upravljanje misije ter sledi navodilom civilnega poveljnika operacije na strateški ravni.
   4.   Vodja misije je odgovoren za izvrševanje proračuna EUCAP Sahel Niger. V ta namen vodja misije podpiše pogodbo s Komisijo.
   5.   Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ v skladu z nacionalnimi pravili, institucija Unije ali ESZD.
   6.   Vodja misije predstavlja EUCAP Sahel Niger na območju operacij in zagotavlja ustrezno prepoznavnost misije.
   7.   Vodja misije se po potrebi usklajuje z drugimi akterji Unije na terenu. Vodja misije brez poseganja v strukturo poveljevanja prejema politične smernice od vodje delegacije Unije v Nigru.
   8.   Vodja misije lahko v okviru projektne enote zaprosi za finančne prispevke držav članic ali tretjih držav za izvedbo projektov, ki logično dopolnjujejo druge ukrepe EUCAP Sahel Niger, če:

               (a)

               je tak projekt predviden v izkazu vpliva tega sklepa na proračun ali

               (b)

               je bil tak projekt na zahtevo vodje misije v izkaz vpliva na proračun vključen med potekom EUCAP Sahel Niger.

         V takšnem primeru vodja misije sklene dogovor z zadevnimi državami, v katerem so urejeni zlasti posebni postopki za obravnavo pritožb tretjih oseb v zvezi s škodo, nastalo zaradi dejanj ali opustitev dejanj vodje misije pri uporabi sredstev, ki jih zagotovijo sodelujoče države.
   Sodelujoče države se zaradi dejanj ali opustitev dejanj vodje misije pri uporabi njihovih sredstev v nobenem primeru ne morejo sklicevati na odgovornost Unije ali VP.
   Člen 7
   Osebje
   1.   EUCAP Sahel Niger sestavlja predvsem osebje, ki ga dodelijo države članice, institucije Unije ali ESZD. Vsaka država članica, institucija Unije in ESZD krije stroške v zvezi z osebjem, ki ga je dodelila, tudi stroške potovanja do kraja napotitve in nazaj, plače, zdravstveno zavarovanje ter nadomestila, z izjemo ustreznih dnevnic.
   2.   Država članica, institucija Unije oziroma ESZD je odgovorna za odzivanje na vse pritožbe v zvezi z dodelitvijo, ki jih vloži član dodeljenega osebja ali so povezane z njim, in za vse tožbe zoper tako osebo.
   3.   EUCAP Sahel Niger pogodbeno zaposli mednarodno in lokalno osebje, če zahtevanih nalog ne more opraviti osebje, ki so ga dodelile države članice. Izjemoma se lahko v ustrezno utemeljenih primerih, kadar ni na voljo primernih kandidatov iz držav članic, po potrebi pogodbeno zaposlijo državljani sodelujočih tretjih držav.
   4.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med vodjo misije in člani osebja.
   Člen 8
   Status EUCAP Sahel Niger in njenega osebja
   Status EUCAP SAHEL Niger in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUCAP SAHEL Niger, je predmet sporazuma, sklenjenega v skladu s členom 37 PEU in postopkom iz člena 218 Pogodbe o delovanju Evropske unije.
   Člen 9
   Politični nadzor in strateško vodenje
   1.   PVO v okviru odgovornosti Sveta in VP politično nadzoruje EUCAP Sahel Niger in jo strateško vodi. Svet pooblašča PVO za sprejemanje ustreznih odločitev v skladu s tretjim odstavkom člena 38 PEU. To pooblastilo vključuje pristojnost za imenovanje vodje misije na predlog VP ter za spreminjanje koncepta operacij „Plus“ (CONOPS Plus) in načrta delovanja (OPLAN). Za odločanje v zvezi s cilji in prenehanjem EUCAP Sahel Niger je še naprej pristojen Svet.
   2.   PVO redno poroča Svetu.
   3.   PVO redno in po potrebi prejema poročila poveljnika civilne operacije in vodje misije o zadevah v okviru njune pristojnosti.
   Člen 10
   Sodelovanje tretjih držav
   1.   Brez poseganja v avtonomijo odločanja Unije in v njen enotni institucionalni okvir so k sodelovanju pri EUCAP Sahel Niger lahko povabljene tudi tretje države, če prevzamejo stroške z njihove strani dodeljenega osebja, vključno s plačami, zavarovanjem za vsa tveganja, dnevnicami in potnimi stroški za pot v Niger in nazaj, ter ustrezno prispevajo h kritju stroškov delovanja EUCAP Sahel Niger.
   2.   Tretje države, ki prispevajo k EUCAP Sahel Niger, imajo enake pravice in dolžnosti glede vsakodnevnega upravljanja misije kot države članice.
   3.   Svet pooblašča PVO za sprejemanje ustreznih odločitev glede odobritve predlaganih prispevkov in za ustanovitev odbora prispevajočih držav.
   4.   Podrobnejša pravila glede sodelovanja tretjih držav se določijo v sporazumih, sklenjenih v skladu s členom 37 PEU, in po potrebi z dodatnim tehničnim dogovorom. Če Unija in tretja država skleneta ali sta sklenili sporazum o vzpostavitvi okvira za sodelovanje te tretje države v operacijah Unije za krizno upravljanje, se v okviru EUCAP Sahel Niger uporabljajo določbe tega sporazuma.
   Člen 11
   Varnost
   1.   Poveljnik civilne operacije vodi načrtovanje varnostnih ukrepov vodje misije ter zagotavlja, da jih EUCAP SAHEL Niger ustrezno in učinkovito izvaja v skladu s členom 5.
   2.   Vodja misije je odgovoren za varnost EUCAP SAHEL Niger in za zagotavljanje skladnosti z minimalnimi varnostnimi zahtevami, ki se uporabljajo za EUCAP SAHEL Niger v skladu s politiko Unije v zvezi z varnostjo osebja, razporejenega zunaj Unije v okviru operativnih zmogljivosti iz naslova V PEU in s tem povezanimi instrumenti.
   3.   Vodji misije pomaga uradnik za varnost misije (MSO), ki poroča vodji misije in poleg tega vzdržuje tesne delovne stike z ESZD.
   4.   Osebje EUCAP Sahel Niger pred začetkom dela opravi obvezno varnostno usposabljanje v skladu z OPLAN. Osebju se na območju operacij poleg tega zagotovi redno obnovitveno usposabljanje, ki ga organizira MSO.
   5.   Vodja misije zagotavlja varovanje tajnih podatkov EU v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (1).
   Člen 12
   Stalno dežurstvo
   Za EUCAP Sahel Niger se aktivira stalno dežurstvo.
   Člen 13
   Finančna ureditev
   1.   Referenčni finančni znesek za kritje odhodkov, povezanih z misijo EUCAP Sahel Niger, za prvih 12 mesecev znaša 8 700 000 EUR. Referenčni finančni znesek za poznejša obdobja določi Svet.
   2.   Vsi odhodki se upravljajo v skladu s pravili in postopki, ki se uporabljajo za splošni proračun Unije.
   3.   Državljani sodelujočih tretjih držav ter državljani države gostiteljice in njenih sosed se lahko prijavljajo na javne razpise za sklenitev pogodb. Po odobritvi s strani Komisije lahko vodja misije z državami članicami, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUCAP Sahel Niger.
   4.   Finančna ureditev upošteva operativne zahteve EUCAP SAHEL Niger, vključno z združljivostjo opreme in interoperabilnostjo njenih skupin..
   5.   Vodja misije o dejavnostih, ki se izvajajo v okviru njegove pogodbe, izčrpno poroča Komisiji, ki ga nadzira.
   6.   Odhodki v zvezi z misijo EUCAP Sahel Niger so upravičeni od datuma sprejetja tega sklepa.
   Člen 14
   Doslednost odziva Unije in usklajevanje
   1.   VP zagotavlja, da je izvajanje tega sklepa skladno z zunanjim delovanjem Unije na splošno, pa tudi z razvojnimi programi Unije.
   2.   Vodja misije se brez poseganja v linijo poveljevanja podrobno usklajuje z delegacijo Unije v Niameyu, da se tako zagotovi doslednost ukrepanja Unije v Nigru.
   3.   Vodja misije se podrobno usklajuje z vodji misij držav članic, ki so prisotne v Nigru.
   Člen 15
   Razkritje podatkov
   1.   VP je pooblaščen, da tretjim državam, pridruženim temu sklepu, če je ustrezno, ob upoštevanju potreb EUCAP Sahel Niger in v skladu s Sklepom Sveta 2011/292/EU razkrije tajne podatke EU do stopnje „CONFIDENTIEL UE/EU CONFIDENTIAL“, ki so bili pripravljeni za namene EUCAP Sahel Niger.
   2.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2011/292/EU razkrije vse tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUCAP SAHEL Niger. V ta namen se sklenejo dogovori med VP in pristojnimi organi države gostiteljice.
   3.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi z razpravami Sveta o EUCAP Sahel Niger, za katere v skladu s členom 6(1) Poslovnika Sveta velja obveznost varovanja poslovne skrivnosti (2).
   4.   VP lahko pooblastila iz odstavkov od 1 do 3 in tudi možnost sklepanja dogovorov iz odstavka 2 prenese na podrejene osebe, na civilnega poveljnika operacije in/ali na vodjo misije.
   Člen 16
   Začetek in čas veljavnosti
   Ta sklep začne veljati na dan sprejetja.
   Uporablja se 24 mesecev.

      V Bruslju, 16. julija 2012

            Za Svet

            Predsednik

         S. ALETRARIS

      (1)  UL L 141, 27.5.2011, str. 17.

      (2)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta (SZVP) 2015/331 z dne 2. marca 2015 o podaljšanju mandata posebnega predstavnika Evropske unije za Afganistan

text:
               3.3.2015

               SL

               Uradni list Evropske unije

               L 58/66

         SKLEP SVETA (SZVP) 2015/331
   z dne 2. marca 2015
   o podaljšanju mandata posebnega predstavnika Evropske unije za Afganistan
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2013 sprejel Sklep 2013/393/SZVP (1), s katerim je Franz-Michaela SKJOLDA MELLBINA imenoval za posebnega predstavnika Evropske unije (PPEU) za Afganistan. Mandat PPEU se izteče 28. februarja 2015.

               (2)

               Mandat PPEU bi bilo treba podaljšati za dodatno obdobje osmih mesecev.

               (3)

               PPEU bo svoj mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Franz-Michaela SKJOLDA MELLBINA kot PPEU v Afganistanu se podaljša do 31. oktobra 2015. Svet lahko sklene, da mandat PPEU predčasno preneha na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP).
   Člen 2
   Cilji politike
   PPEU zastopa Unijo in spodbuja uresničevanje ciljev politike Unije v Afganistanu, in sicer ob tesnem usklajevanju s predstavniki držav članic v Afganistanu. PPEU še posebej:

               (a)

               prispeva k izvajanju skupne izjave EU in Afganistana ter strategije EU za Afganistan za obdobje 2014–2016;

               (b)

               podpira politični dialog med Unijo in Afganistanom;

               (c)

               podpira osrednjo vlogo, ki jo imajo Združeni narodi (ZN) v Afganistanu, zlasti pa prispeva k boljšemu usklajevanju mednarodne pomoči in s tem spodbuja izvajanje sporočil konferenc v Bonnu, Čikagu, Tokiu in Londonu ter zadevnih resolucij ZN.

         Člen 3
   Mandat
   Da bi PPEU izpolnil svoj mandat, v tesnem sodelovanju s predstavniki držav članic v Afganistanu:

               (a)

               podpira stališča Unije glede političnega procesa in razvoja dogodkov v Afganistanu;

               (b)

               ohranja tesne stike z zadevnimi afganistanskimi institucijami, zlasti vlado, parlamentom in lokalnimi organi, ter podpira njihov razvoj. Ohranjati bi moral tudi stike z drugimi afganistanskimi političnimi skupinami in drugimi zadevnimi akterji v Afganistanu, zlasti zadevnimi akterji civilne družbe;

               (c)

               ohranja tesne stike z zadevnimi mednarodnimi in regionalnimi deležniki v Afganistanu, zlasti s posebnim predstavnikom generalnega sekretarja ZN in višjim civilnim predstavnikom Organizacije Severnoatlantske pogodbe (NATO) ter drugimi ključnimi partnerji in organizacijami;

               (d)

               svetuje glede napredka, doseženega pri izpolnjevanju ciljev iz skupne izjave EU in Afganistana, strategije EU za Afganistan za obdobje 2014–2016 ter sporočil s konferenc v Bonnu, Čikagu, Tokiu in Londonu, zlasti na naslednjih področjih:

                           (i)

                           krepitev civilnih zmogljivosti, še posebej na podnacionalni ravni;

                           (ii)

                           dobro upravljanje in vzpostavitev institucij, potrebnih za obstoj pravne države, zlasti neodvisnega sodstva;

                           (iii)

                           volilna in ustavna reforma;

                           (iv)

                           reforme varnostnega sektorja, vključno z okrepitvijo pravosodnih institucij in pravne države, nacionalne vojske in policije, zlasti pa vzpostavitev civilne policije;

                           (v)

                           spodbujanje rasti, zlasti s kmetijstvom in razvojem podeželja;

                           (vi)

                           spoštovanje mednarodnih obveznosti Afganistana na področju človekovih pravic, vključno s spoštovanjem pravic pripadnikov manjšin in žensk ter otrok;

                           (vii)

                           spoštovanje demokratičnih načel in pravne države;

                           (viii)

                           spodbujanje udeležbe žensk v javni upravi in civilni družbi, v skladu z Resolucijo Varnostnega sveta ZN 1325 (2000) pa tudi v mirovnem procesu;

                           (ix)

                           spoštovanje mednarodnih obveznosti Afganistana, vključno s sodelovanjem pri mednarodnih prizadevanjih v boju proti terorizmu, prometu s prepovedanimi drogami, trgovini z ljudmi ter širjenju orožja in orožja za množično uničevanje in z njim povezanih materialov;

                           (x)

                           zagotavljanje humanitarne pomoči ter urejena vrnitev beguncev in notranje razseljenih oseb ter

                           (xi)

                           uspešnejša navzočnost in dejavnosti Unije v Afganistanu ter prispevek k pripravi rednih poročil o izvajanju strategije EU za Afganistan za obdobje 2014–2016, ki jih je zahteval Svet;

               (e)

               dejavno sodeluje v lokalnih forumih za usklajevanje, kot je skupni odbor za usklajevanje in spremljanje, obenem pa države članice, ki ne sodelujejo, v celoti obvešča o odločitvah, sprejetih na teh ravneh;

               (f)

               svetuje glede sodelovanja in stališč Unije na mednarodnih konferencah v zvezi z Afganistanom;

               (g)

               dejavno sodeluje pri spodbujanju regionalnega sodelovanja prek zadevnih pobud, vključno z istanbulskim procesom in konferenco o regionalnem gospodarskem sodelovanju v Afganistanu (RECCA);

               (h)

               prispeva k izvajanju politike Unije na področju človekovih pravih in smernic EU o človekovih pravicah, zlasti v zvezi z ženskami in otroki na območjih, ki so jih prizadeli konflikti, in sicer še posebej s spremljanjem in obravnavo razvoja dogodkov v zvezi s tem;

               (i)

               po potrebi podpira vključujoč mirovni proces pod vodstvom Afganistana, katerega cilj je politična rešitev v skladu z dogovori s konference v Bonnu.

         Člen 4
   Izvajanje mandata
   1.   PPEU je odgovoren za izvajanje mandata, pod nadzorom VP.
   2.   PVO je prednostno povezan s PPEU in je glavna točka PPEU za stike s Svetom. Brez poseganja v pristojnosti VP, PVO strateško vodi in politično usmerja PPEU v okviru mandata PPEU.
   3.   PPEU se tesno usklajuje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2015 do 31. oktobra 2015 je 3 975 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU Svet in Komisijo nemudoma in redno obvešča o sestavi ekipe.
   2.   Države članice, institucije Unije in ESZD lahko predlagajo napotitev osebja na delo pri PPEU. Plače tako napotenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice napotile na institucije Unije ali ESZD. Člani mednarodnega pogodbenega osebja morajo biti državljani ene od držav članic.
   3.   Vse napoteno osebje ostane pod upravnim nadzorom države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državo gostiteljico. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo varnostna načela in minimalne standarde iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu z mandatom PPEU in varnostnimi razmerami na geografskem območju, za katerega je odgovoren, sprejme vse razumno izvedljive ukrepe za varnost vsega osebja pod njegovim neposrednim nadzorom, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, določa upravljanje varnih premikov osebja na geografsko območje in znotraj njega ter obvladovanje dogodkov, ki ogrožajo varnost, ter pisarniški načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na geografskem območju;

               (c)

               zagotovi, da so vsi člani ekipe PPEU, ki se jih razporedi zunaj Unije, vključno z lokalnim pogodbenim osebjem, pred prihodom na geografsko območje ali ob prihodu opravili ustrezno varnostno usposabljanje glede na stopnjo ogroženosti, določeno za zadevno območje;

               (d)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravi pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

         Člen 11
   Poročanje
   PPEU redno pripravlja poročila za VP in PVO. PPEU po potrebi tudi poroča delovnim skupinam Sveta. Redna poročila se razpošljejo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije in pomaga zagotoviti, da za doseganje ciljev politike Unije vsi instrumenti Unije in ukrepi držav članic delujejo dosledno. Dejavnosti PPEU so usklajene z dejavnostmi Komisije, pa tudi z delegacijo Unije v Pakistanu. PPEU organizira redne informativne sestanke za misije držav članic in delegacije Unije.
   2.   Na terenu se vzdržujejo tesni stiki z vodji misij držav članic in vodji delegacij Unije. Ti PPEU pri izvajanju njegovega mandata pomagajo po svojih najboljših močeh. PPEU vodji policijske misije Evropske unije v Afganistanu (EUPOL AFGHANISTAN) daje lokalne politične smernice. PPEU in civilni poveljnik operacije se po potrebi medsebojno posvetujeta. PPEU je tudi v stiku z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Afganistan, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do konca avgusta 2015 Svetu, VP in Komisiji predloži celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2015.

      V Bruslju, 2. marca 2015

            Za Svet

            Predsednica

         D. REIZNIECE-OZOLA

      (1)  Sklep Sveta 2013/393/SZVP z dne 22. julija 2013 o spremembi Sklepa 2013/382/SZVP o podaljšanju mandata posebnega predstavnika Evropske unije za Afganistan (UL L 198, 23.7.2013, str. 47).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta 2012/281/SZVP z dne 29. maja 2012 v okviru evropske varnostne strategije v podporo predlogu Unije za mednarodni kodeks ravnanja za dejavnosti v vesolju

text:
               30.5.2012

               SL

               Uradni list Evropske unije

               L 140/68

         SKLEP SVETA 2012/281/SZVP
   z dne 29. maja 2012
   v okviru evropske varnostne strategije v podporo predlogu Unije za mednarodni kodeks ravnanja za dejavnosti v vesolju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 26(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Dejavnosti v vesolju se širijo in so ključnega pomena. Vesolje je vir za vse države sveta. Tiste, ki še ne izvajajo dejavnosti v vesolju, jih bodo v prihodnosti. Zato Unija meni, da je okrepitev varnosti dejavnosti v vesolju pomemben cilj, ki bo prispeval k razvoju in varnosti držav. To je tudi cilj vesoljske politike Unije.

               (2)

               Evropski svet je 12. decembra 2003 sprejel evropsko varnostno strategijo, v kateri je opredelil svetovne izzive in grožnje ter pozval k na pravilih temelječemu mednarodnemu redu na temelju učinkovitega multilateralizma in dobro delujočih mednarodnih institucij.

               (3)

               Evropska varnostna strategija priznava Ustanovno listino Združenih narodov kot temeljni okvir za mednarodne odnose in se zavzema za to, da se Združeni narodi okrepijo in usposobijo, da bodo lahko izpolnjevali svoje obveznosti in učinkovito delovali. Unija si prizadeva za visoko stopnjo sodelovanja na vseh področjih mednarodnih odnosov, med drugim z namenom ohranjanja miru, preprečevanja sporov in krepitve mednarodne varnosti v skladu z nameni in načeli Ustanovne listine Združenih narodov.

               (4)

               Unija je zavezana razvoju in izvajanju ukrepov za izboljšanje preglednosti in krepitev zaupanja kot sredstva za dosego večje varnosti v vesolju. Poleg tega je zanjo še posebno občutljivo vprašanje nevarnosti vesoljskih odpadkov, ne glede na njihov izvor, ki ogrožajo sedanje in prihodnje dejavnosti.

               (5)

               Unija je 18. septembra 2007 v odgovoru na resolucijo Generalne skupščine Združenih narodov 61/75 z dne 6. decembra 2006 poudarila, da bi k uresničitvi tega cilja prispevali prostovoljni „prometni predpisi“ za dejavnosti v vesolju, kamor bi uvrstili najboljše prakse med akterji na področju vesolja.

               (6)

               Svet je v svojih sklepih z dne 8. in 9. decembra 2008 podprl prvi osnutek mednarodnega kodeksa ravnanja za dejavnosti v vesolju, pri katerem naj bi države sodelovale prostovoljno, in ki je vključeval ukrepe za izboljšanje preglednosti in krepitev zaupanja, postal pa naj bi osnova pri posvetovanjih s ključnimi tretjimi državami, ki izvajajo dejavnosti v vesolju ali so zanje zainteresirane, na podlagi katere bi sklenili dogovor o besedilu, ki bi bilo sprejemljivo za čim večje število držav.

               (7)

               Unija je po posvetovanjih z najpomembnejšimi državami, ki opravljajo polete v vesolje, pripravila revidirano različico osnutka kodeksa ravnanja, na podlagi katere je Svet 27. septembra 2010 visokemu predstavniku Unije za zunanje zadeve in varnostno politiko podelil mandat za nadaljnja in obširnejša posvetovanja –

         SPREJEL NASLEDNJI SKLEP:
   Člen 1
   Unija si je v podporo svojemu predlogu mednarodnega kodeksa ravnanja za dejavnosti v vesolju zastavila naslednja cilja:

               —

               posvetovanja z državami, ki so že dejavne ali bodo dejavne na področju vesoljskih vprašanj, z namenom razpravljati o tem predlogu in zbirati njihova stališča,

               —

               pridobivanje strokovne podpore za razvoj mednarodnega kodeksa ravnanja za dejavnosti v vesolju.

         Člen 2
   1.   V tem okviru bo unija podpirala projekte, ki zajemajo naslednje posebne dejavnosti:

               (a)

               pritegnitev tretjih držav: seznanjanje s predlogom mednarodnega kodeksa ravnanja za dejavnosti v vesolju;

               (b)

               organizacija (največ) treh večstranskih srečanj strokovnjakov, na katerih bi razpravljali o predlogu mednarodnega kodeksa ravnanja;

               (c)

               koordinacija konzorcija nevladnih strokovnjakov.

         2.   Ti projekti in posebne dejavnosti so bolj podrobno opisani v Prilogi.
   Člen 3
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).
   2.   Za tehnično izvedbo projektov iz člena 2 je odgovoren Inštitut Združenih narodov za raziskave na področju razoroževanja (UNIDIR). UNIDIR te naloge opravlja pod pristojnostjo visokega predstavnika. V ta namen visoki predstavnik sklene potrebne dogovore z UNIDIR.
   Člen 4
   1.   Referenčni finančni znesek za izvajanje projektov iz člena 2 je 1 490 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki Unije in pravili, ki se uporabljajo za splošni proračun Unije.
   3.   Pravilno uporabo prispevka Unije iz odstavka 1 nadzira Komisija. V ta namen z UNIDIR sklene sporazum o financiranju. V njem se določi, da mora UNIDIR zagotoviti opaznost prispevka Unije, sorazmerno z njegovo višino.
   4.   Komisija si prizadeva skleniti sporazum o financiranju iz odstavka 3 v čim krajšem času po začetku veljavnosti tega sklepa. Svet obvesti o kakršnih koli težavah v postopku in o datumu sklenitve sporazuma o financiranju.
   Člen 5
   1.   Visoki predstavnik poroča Svetu o izvajanju tega sklepa na podlagi rednih poročil, ki jih pripravi UNIDIR. Na podlagi teh poročil Svet pripravi oceno.
   2.   Komisija zagotovi informacije o finančnih vidikih izvajanja projektov iz člena 2.
   Člen 6
   Ta sklep začne veljati na dan sprejetja.
   Veljati preneha 18 mesecev po datumu sklenitve sporazuma o financiranju iz člena 4(3) ali, če v tem obdobju sporazum o financiranju ni sklenjen, 6 mesecev po datumu sprejetja.

      V Bruslju, 29. maja 2012

            Za Svet

            Predsednik

         N. WAMMEN

      PRILOGA K SKLEPU SVETA V PODPORO PREDLOGU UNIJE ZA MEDNARODNI KODEKS RAVNANJA ZA DEJAVNOSTI V VESOLJU
      1.   Splošni okvir in cilji

      Dejavnosti v vesolju se širijo in so ključnega pomena. Vesolje je vir za vse države sveta. Tiste, ki še ne izvajajo dejavnosti v vesolju, jih bodo v prihodnosti. Zato Unija meni, da je nujno zagotoviti večjo varnost v vesolju ter da lahko k dosegi tega cilja pripomore pragmatičen in postopen proces. Unija je zavezana razvoju in izvajanju ukrepov za izboljšanje preglednosti in krepitev zaupanja kot sredstva za dosego večje varnosti v vesolju. Poleg tega je za Unijo še posebno občutljivo vprašanje nevarnosti vesoljskih odpadkov, ki ogrožajo sedanje in prihodnje dejavnosti.
      Unija je 18. septembra 2007 v odgovoru na resolucijo Generalne skupščine Združenih narodov 61/75 z dne 6. decembra 2006 poudarila, da bi k uresničitvi tega cilja prispevali prostovoljni „prometni predpisi“ za dejavnosti v vesolju, kamor bi uvrstili najboljše prakse med akterji na področju vesolja.
      Svet je v svojih sklepih z dne 8. in 9. decembra 2008 podprl prvi osnutek mednarodnega kodeksa ravnanja za dejavnosti v vesolju, pri katerem naj bi države sodelovale prostovoljno in ki je vključeval ukrepe za izboljšanje preglednosti in krepitev zaupanja, postal pa naj bi osnova pri posvetovanjih s ključnimi tretjimi državami, ki izvajajo dejavnosti v vesolju ali so zanje zainteresirane, na podlagi katere bi dosegli dogovor o besedilu, ki bi bilo sprejemljivo za čim večje število držav. Unija je po posvetovanjih z najpomembnejšimi državami, ki opravljajo polete v vesolje, pripravila revidirano različico osnutka kodeksa ravnanja, na podlagi katere je Svet Evropske unije 27. septembra 2010 visokemu predstavniku Unije za zunanje zadeve in varnostno politiko (v nadaljnjem besedilu: visoki predstavnik) podelil mandat za nadaljnja in obširnejša posvetovanja.
      Unija si je v podporo svojemu predlogu mednarodnega kodeksa ravnanja za dejavnosti v vesolju ter z namenom izvedbe mandata, podeljenega visokemu predstavniku EU, zastavila naslednja cilja:

                  —

                  posvetovanja s čim večjim številom držav, ki so že dejavne ali bodo dejavne na področju vesoljskih vprašanj, z namenom razpravljati o tem predlogu in zbirati njihova stališča, zlasti z organizacijo enega ali več (največ treh) večstranskih srečanj strokovnjakov, na katerih bi razpravljali o tej pobudi,

                  —

                  strokovna podpora za razvoj mednarodnega kodeksa ravnanja za dejavnosti v vesolju.

            Dejavnosti Unije temeljijo na naslednjih načelih:

                  (a)

                  pomen zagotavljanja dolgoročne trajnosti, predvidljivosti in večje varnosti v vesoljskem okolju;

                  (b)

                  nujnost razvoja skupnega razumevanja in opredelitve področij v skupnem interesu;

                  (c)

                  pomembno je, da se tudi akterji na nacionalni in regionalni ravni zavejo pomena vseh prihodnjih mednarodnih kodeksov ravnanja za dejavnosti v vesolju.

            2.   Projekti

      2.1   Projekt 1: Pritegnitev tretjih držav: seznanjanje s predlogom mednarodnega kodeksa ravnanja za dejavnosti v vesolju

      2.1.1   Namen projekta

      S pripravo seminarjev na regionalni/podregionalni ravni pritegniti k sodelovanju pri mednarodnem kodeksu ravnanja morebitne zainteresirane strani ter razširiti poznavanje in razumevanje načel predlaganega mednarodnega kodeksa ravnanja.
      2.1.2   Rezultati projekta

                  (a)

                  Boljše poznavanje in razumevanje predlaganega mednarodnega kodeksa ravnanja, boljša seznanjenost z njim ter njegov nenehni razvoj.

                  (b)

                  Ugodnejše ozračje za politični napredek.

                  (c)

                  Boljše razumevanje zainteresiranih strani glede področij skupnega dogovora o potrebah za večjo varnost v vesolju in dogovor o prihodnjem delovanju.

                  (d)

                  Boljše usklajevanje med zainteresiranimi stranmi.

                  (e)

                  Opredelitev potreb po okrepljenih dejavnostih na nacionalni in regionalni ravni za pospešen razvoj mednarodnega kodeksa ravnanja za dejavnosti v vesolju.

            2.1.3   Opis projekta

                  (a)

                  Predvidenih je največ 6 seminarjev na regionalni ali podregionalni ravni, z največ 30 udeleženci, po potrebi v sodelovanju z vladnimi in nevladnimi mednarodnimi, regionalnimi ali nacionalnimi organizacijami.

                  (b)

                  Zbiranje in predložitev rezultatov Uniji ali drugim zainteresiranim stranem, po potrebi z elektronskimi sredstvi.

            2.2   Projekt 2: Dopolnilna podpora visokemu predstavniku pri srečanjih/posvetovanjih z državami

      2.2.1   Namen projekta

                  (a)

                  Uniji zagotoviti obsežnejše informacije ter analizo stališč in usmeritev morebitnih zainteresiranih strani za sodelovanje pri mednarodnem kodeksu ravnanja.

                  (b)

                  Priprava vrste medsebojno usklajenih posvetovanj s ključnimi zainteresiranimi stranmi, ki bodo v pomoč pri pripravi na posvetovanja visokega predstavnika in pri nadaljnjem ukrepanju.

                  (c)

                  Sodelovanje pri posvetovanjih visokega predstavnika ter ocena tam zbranih pripomb.

            2.2.2   Rezultati projekta

                  (a)

                  Pisne ocene tega, kako najbolje k sodelovanju pritegniti morebitne zainteresirane strani za sodelovanje pri mednarodnem kodeksu ravnanja.

                  (b)

                  Pisne ocene zbranih pripomb in predlogov revizij besedila.

                  (c)

                  Pisni prispevki v podporo večstranskemu/-im srečanju/-em strokovnjakov.

            2.2.3   Opis projekta

                  (a)

                  Priprava več spremnih dokumentov/podpornih študij, ki bodo v pomoč pri pripravi na posvetovanja visokega predstavnika s strokovnjaki na več ravneh in pri nadaljnjem ukrepanju.

                  (b)

                  Vrsta medsebojno usklajenih posvetovanj s ključnimi zainteresiranimi stranmi:

                              —

                              največ 20 posameznih srečanj in informativnih sestankov,

                              —

                              usklajevanje prispevkov, po potrebi tudi z elektronskimi sredstvi,

                              —

                              države in organizacije bodo za takšno usklajevanje izbrane na podlagi stopnje angažiranosti v vprašanjih varnosti v vesolju, minule angažiranosti za predlog mednarodnega kodeksa ravnanja ter njihove vloge pri spodbujanju splošnega diplomatskega napredka na regionalni ali mednarodni ravni.

                  (c)

                  Zbiranje in predložitev rezultatov visoki predstavnici ali drugim zainteresiranim stranem, po potrebi tudi z elektronskimi sredstvi.

            2.3   Projekt 3: Organizacija največ treh večstranskih srečanj strokovnjakov, na katerih bi razpravljali o predlogu mednarodnega kodeksa ravnanja

      2.3.1   Namen projekta

      Povezati strokovnjake, da bi razpravljali o predlogu mednarodnega kodeksa ravnanja.
      2.3.2   Rezultati projekta

                  (a)

                  Ustanovitev foruma za razpravo o predlogu mednarodnega kodeksa ravnanja.

                  (b)

                  Diplomatski napredek pri podpori razpravam o mednarodnem kodeksu ravnanja.

            2.3.3   Opis projekta

      Organizacija največ treh večstranskih srečanj strokovnjakov, z največ 160 udeleženci, v prvih 16 mesecih izvajanja projekta.

                  —

                  Po predlogu naj bi bilo prvo srečanje v Evropi, drugi dve pa zunaj Evrope. Odločitev o tem bo sprejel visoki predstavnik na osnovi predlogov, ki jih bo predložil UNIDIR.

                  —

                  Odločitev o strukturi, dnevnem redu in udeležencih bo sprejel visoki predstavnik na osnovi predlogov, ki jih bo predložil UNIDIR.

            2.4   Projekt 4: Koordinacija konzorcija nevladnih strokovnjakov

      2.4.1   Namen projekta

                  (a)

                  Vzpostaviti manjši konzorcij, z največ 10 udeleženci, priznanih strokovnjakov, ki bi pomagali pri razvoju mednarodnega kodeksa ravnanja.

                  (b)

                  Ustvariti spletne vire za koordinacijo navedenega konzorcija.

                  (c)

                  Zagotoviti potrebna sredstva za pritegnitev tretjih držav v podporo razumevanju kodeksa ravnanja, spodbujanju dejavnosti ter rezultatom projektov 1 in 2.

            2.4.2   Rezultati projekta

                  (a)

                  Večji prispevek ključnih mednarodnih, regionalnih in nacionalnih strokovnjakov k mednarodnemu kodeksu ravnanja.

                  (b)

                  Ustanovitev virtualnega foruma za usklajevanje strokovnih prispevkov in razprav.

                  (c)

                  Ustanovitev virtualnega foruma za podporo večstranskih srečanj iz projekta 2.

                  (d)

                  Priprava potrebnega virtualnega in nevirtualnega gradiva za pritegnitev tretjih držav.

            2.4.3   Opis projekta

                  (a)

                  Spodbujanje k pripravi prispevkov ustreznih strokovnjakov za varnost v vesolju ter usklajevanje in pridobivanje prispevkov:

                              —

                              Odločitev o članstvu konzorcija bo na osnovi predloga, ki mu ga predloži UNIDIR, sprejel visoki predstavnik.

                  (b)

                  Ustanovitev novega virtualnega foruma za koordinacijo prispevkov navedenega konzorcija:

                              —

                              Prek tega foruma se bodo zbirali tudi viri v podporo projektu 2.

                  (c)

                  Največ 8 srečanj, na katerih se bo razpravljalo o razvoju dogodkov, povezanih s kodeksom ravnanja, in prispevkih konzorcija, tudi z elektronskimi sredstvi ter video- in telekonferencami.

                  (d)

                  Zbiranje rezultatov in njihova predstavitev visokemu predstavniku ali drugim zainteresiranim stranem, po potrebi tudi z elektronskimi sredstvi.

                  (e)

                  Razvoj orodij za pritegnitev tretjih držav.

            3.   Postopkovni vidiki in usklajevanje

      Projekti se bodo izvajali na pobudo usmerjevalnega odbora, ki bo določil postopke in podrobnosti sodelovanja. Usmerjevalni odbor bo redno, tj. vsaj enkrat na šest mesecev, pregledoval izvajanje projektov, tudi z uporabo elektronskih sredstev ter video- in telekonferenc.
      Usmerjevalni odbor bodo sestavljali predstavniki visokega predstavnika in UNIDIR.
      UNIDIR bo usklajeval dejavnost državnih in nedržavnih akterjev na večstranskih srečanjih strokovnjakov.
      Odločitve o kraju in strukturni sestavi delavnic in srečanj v okviru tega projekta bo na osnovi predloga, ki ga bo UNIDIR predložil usmerjevalnemu odboru, sprejemal visoki predstavnik.
      4.   Poročanje in ocena

      UNIDIR na koncu prvega leta izvajanja projekta visokemu predstavniku predloži opisno in finančno poročilo, ki naj bi sovpadalo s cikli poročanja Združenih narodov.
      UNIDIR bo ob koncu projekta visokemu predstavniku predložil končno poročilo.
      Poročila o napredku in stanju, publikacije, sporočila za javnost in posodobitve, ki jih pripravi UNIDIR, bodo posredovani visokemu predstavniku in Evropski komisiji, če in ko bodo objavljeni.
      5.   Trajanje

      Predvideno obdobje izvajanja za ta projekt je 18 mesecev.
      Vse komponente srečanj morajo biti zaključene tri mesece pred koncem projekta, da bi ostalo še dovolj časa za izvedbo analize v preostalem obdobju izvajanja.
      6.   Upravičenci

      Vse države članice ZN, zlasti države, ki opravljajo polete v vesolje.
      Nevladne zainteresirane strani, vključno s civilno družbo in industrijo.
      7.   Predstavniki tretjih strani

      Da bi spodbujali prevzemanje odgovornosti za mednarodni kodeks ravnanja za dejavnosti v vesolju na regionalni ravni, se lahko na podlagi tega sklepa financira sodelovanje strokovnjakov iz držav, ki niso članice Unije, tudi strokovnjakov iz ustreznih regionalnih in mednarodnih organizacij.
      Financira se sodelovanje UNIDIR na delavnicah in srečanjih, povezanih s tem sklepom.
      8.   Izvajalec

      Za tehnično izvajanje tega sklepa Sveta bo pristojen UNIDIR.
      Kot je navedeno zgoraj, bo UNIDIR po potrebi sodeloval z institucijami, kot so regionalne organizacije, možganski trusti, NVO in industrija.
      Za izvajanje tega sklepa bo potrebno dodatno osebje.


title: 2006/910/ES: Sklep Sveta z dne 4. decembra 2006 o sklenitvi Sporazuma med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja

text:
               9.12.2006

               SL

               Uradni list Evropske unije

               L 346/33

         SKLEP SVETA
   z dne 4. decembra 2006
   o sklenitvi Sporazuma med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja
   (2006/910/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 149 in 150 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet je s sklepom z dne 24. oktobra 2005 pooblastil Komisijo za pogajanja z Združenimi državami Amerike o sporazumu o obnovitvi programa sodelovanja na področju visokega šolstva in poklicnega usposabljanja.

               (2)

               Komisija se je v imenu Skupnosti dogovorila o sporazumu z Združenimi državami Amerike v skladu s pogajalskimi smernicami v Prilogi k navedenemu sklepu.

               (3)

               Skupnost in Združene države Amerike pričakujejo vzajemno korist od takega sodelovanja, ki mora s strani Skupnosti dopolnjevati dvostranske programe med državami članicami in Združenimi državami Amerike ter zagotavljati evropsko dodano vrednost.

               (4)

               Ta sporazum je bil dne 21. junija 2006 podpisan v imenu Skupnosti s pridržkom njegove poznejše sklenitve.

               (5)

               Sporazum bi bilo treba odobriti –

         SKLENIL:
   Člen 1
   1.   Sporazum med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja, se odobri v imenu Skupnosti.
   2.   Besedilo Sporazuma je priloženo k temu sklepu.
   Člen 2
   Delegacijo Evropske skupnosti v skupnem odboru iz člena 6 Sporazuma sestavljajo predstavnik Komisije, ki mu pomaga po en predstavnik iz vsake države članice.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za uradno obvestilo, predvideno v členu 12(1) Sporazuma.

      V Bruslju, 4. decembra 2006

            Za Svet

            Predsednica

         L. LUHTANEN

    ---documentbreak---

               9.12.2006

               SL

               Uradni list Evropske unije

               L 346/34

         SPORAZUM
   med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja
   EVROPSKA SKUPNOST
   na eni strani in
   ZDRUŽENE DRŽAVE AMERIKE
   na drugi strani
   (v nadaljnjem besedilu „pogodbenici“) sta se –
   OB UGOTOVITVI, da Transatlantska izjava, ki so jo sprejele Evropska skupnost in njene države članice (v nadaljnjem besedilu „Evropska skupnost“) ter vlada Združenih držav Amerike (v nadaljnjem besedilu „Združene države Amerike“) novembra 1990, posebej omenja krepitev medsebojnega sodelovanja na različnih področjih, ki neposredno zadevajo dobrobit njihovih državljanov v sedanjosti in prihodnosti, kot so izmenjave in skupni projekti na področju izobraževanja in kulture, vključno z izmenjavami univerzitetnih učiteljev in mladih,
   OB UGOTOVITVI, da nova transatlantska agenda, sprejeta na zasedanju EU–ZDA decembra 1995 v Madridu, omenja v Ukrepu IV – Gradnja mostov čez Atlantik – Sporazum med ES in ZDA o vzpostavitvi programa sodelovanja na področju izobraževanja in poklicnega usposabljanja kot morebitni katalizator za širok razpon inovativnih dejavnosti sodelovanja, ki neposredno koristijo študentom in učiteljem, ter omenja uvajanje novih tehnologij v razrede, pri čemer se povezujejo izobraževalne ustanove v Združenih državah Amerike in v Evropski uniji ter se spodbuja poučevanje jezikov, zgodovine in kulture drugega,
   OB UGOTOVITVI, da je leta 1997 transatlantska konferenca z naslovom „Gradnja mostov čez Atlantik: vezi med ljudmi“ poudarila možnost za sodelovanje med Evropsko skupnostjo in Združenimi državami Amerike na področju neformalnega izobraževanja,
   OB UGOTOVITVI, da so se na zasedanju EU–ZDA junija 2005 voditelji dogovorili o pobudi za okrepitev čezatlantskega gospodarskega povezovanja in rasti, ki je sodelovanje na področju izobraževanja označila kot eno izmed sredstev za „povečanje čezatlantskih sinergij, ko postajamo gospodarstvo, ki čedalje bolj temelji na znanju“, in se zavezali, da si bodo prizadevali „obnoviti in okrepiti sporazum EU–ZDA o visokošolskem izobraževanju in poklicnem usposabljanju, ki vključuje program Fulbright/Evropska unija, da bi tako povečali sodelovanje na področju izobraževanja in čezatlantske izmenjave med državljani“,
   OB UPOŠTEVANJU, da se s sprejetjem in izvajanjem Sporazuma iz leta 1995 med Evropsko skupnostjo in Združenimi državami Amerike o vzpostavitvi programa sodelovanja na področju visokega šolstva ter poklicnega izobraževanja in usposabljanja ter Sporazuma iz leta 2000 med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja uveljavljajo zaveze Transatlantske izjave in postavljajo zgledi zelo uspešnega in stroškovno učinkovitega sodelovanja,
   OB PRIZNAVANJU odločilnega prispevka, ki ga imata izobraževanje in usposabljanje za razvoj človeških virov in njihove sposobnosti sodelovanja v svetovnem gospodarstvu, temelječem na znanju,
   OB PRIZNAVANJU, da mora sodelovanje na področju izobraževanja in poklicnega usposabljanja dopolnjevati druge ustrezne pobude za sodelovanje med Evropsko skupnostjo in Združenimi državami Amerike,
   OB PRIZNAVANJU pomena dopolnjevanja z ustreznimi pobudami, ki jih na področju visokošolskega izobraževanja in poklicnega usposabljanja izvajajo mednarodne organizacije, kot so Organizacija za gospodarsko sodelovanje in razvoj, UNESCO in Svet Evrope,
   OB PRIZNAVANJU, da je sodelovanje na področju visokošolskega izobraževanja ter poklicnega izobraževanja in usposabljanja v skupnem interesu pogodbenic,
   V PRIČAKOVANJU vzajemne koristi od sodelovanja na področju visokošolskega izobraževanja ter poklicnega izobraževanja in usposabljanja,
   OB PRIZNAVANJU potrebe po večjem dostopu do dejavnosti, podprtih s tem sporazumom, zlasti dejavnosti na področju poklicnega izobraževanja in usposabljanja ter
   V ŽELJI, da se vzpostavi formalna osnova za neprekinjeno sodelovanje na področju visokošolskega izobraževanja ter poklicnega izobraževanja in usposabljanja –
   DOGOVORILI O NASLEDNJEM:
   Člen 1
   Namen
   Ta sporazum obnavlja program sodelovanja na področju visokega šolstva ter poklicnega izobraževanja in usposabljanja (v nadaljenjem besedilu „program“) iz leta 2000, ki ga je prvotno vzpostavil Sporazum iz leta 1995 med Evropsko skupnostjo in Združenimi državami Amerike o programu sodelovanja na področju visokega šolstva ter poklicnega izobraževanja in usposabljanja.
   Člen 2
   Opredelitve
   Za namen tega sporazuma:

               1.

               „visokošolska ustanova“ pomeni vsako ustanovo, ki po veljavnih zakonih ali praksi podeljuje kvalifikacije ali diplome na visokošolski stopnji, kakor koli že se taka ustanova imenuje;

               2.

               „ustanova poklicnega izobraževanja in usposabljanja“ pomeni vsak javni, polzasebni ali zasebni organ, ki, ne glede na svoje poimenovanje, po veljavnih zakonih in praksi pripravlja ali izvaja poklicno izobraževanje ali usposabljanje, nadaljnje poklicno izobraževanje, izobraževanje za osvežitev znanja ali preusposabljanje; ter

               3.

               „študenti“ so vse osebe, udeležene v programih izobraževanja ali usposabljanja, ki jih vodijo visokošolske ustanove in ustanove poklicnega izobraževanja ali usposabljanja, kakor so opredeljene v tem členu.

         Člen 3
   Cilji
   1.   Splošni cilji programa so:

               (a)

               spodbuditi medsebojno razumevanje med državljani Evropske skupnosti in Združenih držav Amerike, vključno z boljšim poznavanjem jezikov, kultur in ustanov; ter

               (b)

               izboljšati kakovost razvijanja človeških virov v Evropski skupnosti in Združenih državah Amerike, vključno s pridobitvijo znanj, potrebnih za spopadanje z izzivi svetovnega gospodarstva, temelječega na znanju.

         2.   Posebni cilji programa so:

               (a)

               izboljšati sodelovanje med Evropsko skupnostjo in ZDA na področju visokošolskega izobraževanja in poklicnega usposabljanja;

               (b)

               prispevati k razvoju ustanov visokošolskega izobraževanja in poklicnega usposabljanja;

               (c)

               prispevati k osebnemu razvoju posameznih udeležencev v njihovo korist in zaradi uresničevanja splošnih ciljev programa; ter

               (d)

               prispevati k čezatlantskim izmenjavam med državljani EU in ZDA.

         3.   Operativni cilji programa so:

               (a)

               podpreti sodelovanje med visokošolskimi ustanovami in ustanovami za poklicno usposabljanje z namenom uveljaviti skupne študijske programe in mobilnost;

               (b)

               izboljšati kakovost čezatlantske mobilnosti študentov z uveljavljanjem transparentnosti, medsebojnega priznavanja kvalifikacij in časa študija in usposabljanja ter, če je primerno, prenosa kreditnih točk;

               (c)

               podpreti sodelovanje med javnimi in zasebnimi organizacijami, ki izvajajo visokošolsko izobraževanje in poklicno usposabljanje, z namenom spodbuditi razpravo in izmenjavo izkušenj o političnih vprašanjih; ter

               (d)

               podpreti čezatlantsko mobilnost univerzitetnih izobražencev z namenom izboljšati medsebojno razumevanje vprašanj, pomembnih za odnose med ES in ZDA.

         Člen 4
   Načela
   Sodelovanje po tem sporazumu usmerjajo naslednja načela:

               1.

               polno upoštevanje pristojnosti držav članic Evropske skupnosti in Združenih držav Amerike ter avtonomnosti visokošolskih ustanov ter ustanov poklicnega izobraževanja in usposabljanja;

               2.

               vzajemna korist zaradi dejavnosti, izvajanih po tem sporazumu;

               3.

               široka udeležba v različnih državah članicah Evropske skupnosti in Združenih državah Amerike; ter

               4.

               priznavanje vseh različnosti na kulturnem, družbenem in gospodarskem področju v Evropski skupnosti in Združenih državah Amerike.

         Člen 5
   Ukrepi programa
   Program se izvaja z ukrepi, opisanimi v Prilogi, ki je sestavni del tega sporazuma.
   Člen 6
   Skupni Odbor
   1.   Ustanovi se skupni odbor. Sestavlja ga enako število predstavnikov obeh pogodbenic.
   2.   Naloge skupnega odbora so:

               (a)

               pregled skupnih dejavnosti, predvidenih na podlagi tega sporazuma; ter

               (b)

               priprava dvoletnega poročila za pogodbenici o stopnji, stanju in učinkovitosti skupnih dejavnosti, ki se izvajajo na podlagi tega sporazuma.

         3.   Skupni odbor se sestaja vsaki dve leti ali po dogovoru med pogodbenicama, pri čemer so sestanki izmenoma v Evropski skupnosti in ZDA.
   4.   Odločitve skupnega odbora se sprejemajo soglasno. Na vsakem sestanku se piše zapisnik, ki vsebuje seznam sklepov in glavne točke. Ta zapisnik odobrijo osebe, ki jih vsaka pogodbenica izbere za skupno vodenje sestankov, in je skupaj z dvoletnim poročilom na voljo ustreznim uradnikom na ministrski ravni obeh pogodbenic.
   Člen 7
   Spremljanje in vrednotenje
   Ustrezno spremljanje in vrednotenje programa poteka skupno. To po potrebi dovoljuje preusmeritev dejavnosti glede na potrebe ali priložnosti, ki se pokažejo med izvajanjem.
   Člen 8
   Financiranje
   1.   Pri dejavnostih po tem sporazumu se upoštevajo razpoložljiva sredstva ter veljavni zakoni in drugi predpisi, politike in programi Evropske skupnosti in Združenih držav. Financiranje bo, kolikor je mogoče, potekalo z uskladitvijo deležev sredstev med pogodbenicama. Pogodbenici si prizadevata ponuditi dejavnosti programa, ki imajo primerljivo korist in obseg.
   2.   Stroške, ki jih ima skupni odbor ali nastanejo v njegovem imenu, pokrije tista pogodbenica, v katere pristojnosti so člani odbora. Stroške, neposredno povezane s sestanki skupnega odbora, razen potnih stroškov in stroškov bivanja, krije pogodbenica gostiteljica.
   Člen 9
   Vstop osebja
   Vsaka pogodbenica po najboljših močeh olajša vstop na svoje ozemlje in izstop iz njega za osebje, študente, gradivo in opremo druge pogodbenice, ki so udeleženi ali se uporabljajo v dejavnostih sodelovanja po tem sporazumu.
   Člen 10
   Drugi sporazumi
   Ta sporazum ne nadomesti ali kako drugače vpliva na druge sporazume ali dejavnosti, ki se izvajajo ali potekajo med katero koli državo članico Evropske skupnosti in Združenimi državami Amerike na področjih, zajetih s tem sporazumom.
   Člen 11
   Ozemeljska uporaba tega sporazuma
   Ta sporazum velja na eni strani za ozemlje, na katerem velja Pogodba o ustanovitvi Evropske skupnosti, in pod pogoji, določenimi v tej pogodbi, ter na drugi strani za Združene države.
   Člen 12
   Začetek veljavnosti in prenehanje
   1.   Ta Sporazum začne veljati prvi dan meseca po dnevu, ko se pogodbenici pisno obvestita, da so izpolnjene njune pravne zahteve za začetek veljavnosti tega sporazuma, in sicer se upošteva poznejši datum. Ta sporazum v celoti nadomesti Sporazum iz leta 2000 med Evropsko skupnostjo in Združenimi državami Amerike o obnovitvi programa sodelovanja na področju visokega šolstva ter poklicnega izobraževanja in usposabljanja.
   2.   Ta sporazum velja osem let in se lahko po medsebojnem pisnem dogovoru podaljša ali spremeni.
   Spremembe ali podaljšanje začne veljati prvi dan meseca po dnevu, ko se pogodbenici pisno obvestita, da so izpolnjene njune zahteve za začetek veljavnosti sporazuma, ki določa zadevno spremembo ali podaljšanje.
   3.   Ta Sporazum lahko pogodbenici kadar koli prekineta s pisnim obvestilom dvanajst mesecev vnaprej. Konec veljavnosti ali prekinitev tega sporazuma ne vpliva na veljavnost ali trajanje katerega koli že obstoječega sporazuma, sklenjenega na podlagi tega sporazuma.
   Člen 13
   Na Dunaju, enaindvajsetega junija 2006 v dvojniku v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, in švedskem jeziku, pri čemer je vsako od teh besedil enako verodostojno. V primeru neskladja velja angleška različica.

      V POTRDITEV TEGA so spodaj podpisani pooblaščenci podpisali ta sporazum.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por los Estados Unidos de América
         Za Spojené státy americké
         For Amerikas Forenede Stater
         Für die Vereinigten Staaten von Amerika
         Ameerika Ühendriikide nimel
         Για τις Ηνωμένες Πολιτείες της Αμερικής
         For the United States of America
         Pour les États-Unis d'Amérique
         Per gli Stati Uniti d'America
         Amerikas Savienoto Valstu vārdā
         Jungtinių Amerikos Valstijų vardu
         az Amerikai Egyesült Államok részéről
         Għall-Istati Uniti ta'l-Amerika
         Voor de Verenigde Staten van Amerika
         W imieniu Stanów Zjednoczonych Ameryki
         Pelos Estados Unidos da América
         Za Spojené štáty americké
         Za Združene države Amerike
         Amerikan yhdysvaltojen puolesta
         På Amerikas förenta staters vägnar

   PRILOGA
   UKREPI
   Ukrep 1 – Skupni konzorcijski projekti Evropske skupnosti/Združenih držav Amerike

               1.

               Pogodbenici podpreta visokošolske ustanove ter ustanove poklicnega izobraževanja in usposabljanja, ki tvorijo skupne konzorcije ES/ZDA za namen izvajanja skupnih projektov na področju visokega šolstva ter poklicnega izobraževanja in usposabljanja.

               2.

               Vsak skupni konzorcij mora nastati z večstranskim partnerstvom med visokošolskimi ustanovami in ustanovami poklicnega usposabljanja ES in ZDA.

               3.

               Skupni konzorcijski projekti običajno morajo vključiti čezatlantsko mobilnost študentov v okviru skupnih študijskih programov, pri čemer je cilj enaka izmenjava v obeh smereh, in morajo predvideti ustrezno jezikovno in kulturno pripravo.

               4.

               Ustrezni organi na vsaki strani se na podlagi prednostnih področij, najpomembnejših za sodelovanje ES/ZDA, skupaj sporazumejo glede upravičenih predmetnih vsebin za skupne konzorcije ES/ZDA.

         Ukrep 2 – Odličnost (nadaljevanje) Projekti mobilnosti
   Pogodbenici lahko finančno podporo za mobilnost študentov zagotovita skupnim konzorcijem visokošolskih ustanov in ustanov poklicnega usposabljanja z dokazano odličnostjo pri izvajanju skupnih projektov, ki jih financirata pogodbenici.
   Ukrep 3 – Politično usmerjeni ukrepi
   Pogodbenici lahko zagotovita finančno podporo večstranskim projektom, v katerih so udeležene organizacije na področju visokega šolstva in poklicnega usposabljanja, z namenom izboljšati sodelovanje med Evropsko skupnostjo in Združenimi državami Amerike pri razvijanju visokošolskega izobraževanja in poklicnega usposabljanja. Politično usmerjeni ukrepi lahko vključujejo študije, konference, seminarje, delovne skupine, primerjalne analize in obravnavajo horizontalna vprašanja visokošolskega izobraževanja in poklicnega usposabljanja, vključno s priznavanjem kvalifikacij.
   Ukrep 4 – Študijske pomoči „Schuman-Fulbright“
   Pogodbenici nameravata zagotoviti štipendije visoko kvalificiranim univerzitetnim izobražencem (tudi izobražencem na področju usposabljanja, udeleženim v nadaljevalnem študiju na univerzah in strokovnih šolah), ki se želijo izobraževati ali usposabljati na področjih s posebnim pomenom za odnose EU/ZDA, ki jih bosta skupaj opredelili pogodbenici. Za uveljavljanje študijskih pomoči „Schuman-Fulbright“ ter za podpiranje štipendistov lahko pogodbenici zagotovita finančno podporo organizaciji, ki jo imenujeta skupaj.
   Ukrep 5 – Združenje nekdanjih štipendistov
   Pogodbenici lahko zagotovita finančno podporo združenjem nekdanjih štipendistov, ki so kot študenti sodelovali v izmenjavah, pripravljenih s programom sodelovanja ES/ZDA na področju visokega šolstva in poklicnega usposabljanja. Združenja nekdanjih štipendistov lahko vodijo organizacije, ki jih pogodbenici imenujeta skupaj.
   VODENJE PROGRAMA
   Te ukrepe izvajajo pristojni uradniki vsake pogodbenice. Te naloge lahko zajemajo:

               1.

               odločanje o pravilih in postopkih za predstavitev predlogov, vključno s pripravo skupnih navodil za kandidate;

               2.

               določanje urnika objav za razpise za zbiranje predlogov, oddaje in izbora predlogov;

               3.

               zagotavljanje informacij o programu in njegovem izvajanju;

               4.

               imenovanje akademskih svetovalcev in strokovnjakov;

               5.

               priporočila ustreznim organom vsake pogodbenice, kateri projekti se financirajo;

               6.

               zagotavljanje finančnega poslovodenja; ter

               7.

               uveljavljanje pristopa sodelovanja pri spremljanju in vrednotenju programa.

         Praviloma bo Evropska skupnost zagotovila podporo za projektne partnerje iz Evropske skupnosti; Združene države Amerike bodo zagotovile podporo projektnim partnerjem iz ZDA. Pogodbenici lahko podporo zagotavljata s pavšalnimi študijskimi pomočmi, lestvico stroškov na enoto in/ali štipendijami.
   UKREPI TEHNIČNE PODPORE
   Finančna sredstva se lahko porabijo za nabavo storitev, potrebnih za izvajanje programa. Pogodbenici si zlasti lahko pomagata s strokovnjaki; pripravita seminarje, kolokvije ali druga srečanja, ki lahko olajšajo izvajanje programa; ter lahko vrednotita, obveščata, objavljata in širita informacije.


title: 2010/469/EU: Sklep Evropske centralne banke z dne 19. avgusta 2010 o neizpolnjevanju zahtev za statistično poročanje (ECB/2010/10)

text:
               28.8.2010

               SL

               Uradni list Evropske unije

               L 226/48

         SKLEP EVROPSKE CENTRALNE BANKE
   z dne 19. avgusta 2010
   o neizpolnjevanju zahtev za statistično poročanje
   (ECB/2010/10)
   (2010/469/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti členov 5.1 in 34.1 Statuta,
   ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) in zlasti njenega člena 7,
   ob upoštevanju Uredbe Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij (2) in zlasti njenega člena 6(2),
   ob upoštevanju Uredbe (ES) št. 2157/1999 Evropske centralne banke z dne 23. septembra 1999 o pooblastilih Evropske centralne banke za nalaganje sankcij (ECB/1999/4) (3),
   ob upoštevanju naslednjega:

               (1)

               Uredbi (ES) št. 25/2009 Evropske centralne banke z dne 19. decembra 2008 o bilanci stanja sektorja denarnih finančnih institucij (preoblikovano) (ECB/2008/32) (4) in (ES) št. 63/2002 Evropske centralne banke z dne 20. decembra 2001 o statistiki obrestnih mer, ki jih monetarne finančne institucije uporabljajo za vloge in posojila v razmerju do gospodinjstev in nefinančnih družb (ECB/2001/18) (5) določata zahteve Evropske centralne banke (ECB) za statistično poročanje, ki jih morajo izpolnjevati poročevalske enote.

               (2)

               Člen 7(1) Uredbe (ES) št. 2533/98 določa, da je ECB pooblaščena za naložitev sankcij poročevalskim enotam, ki ne izpolnjujejo zahtev za statistično poročanje, določenih v uredbah ali sklepih ECB.

               (3)

               Da bi se zagotovila enaka obravnava poročevalskih enot, bi morala ECB sprejeti usklajen pristop glede izračunavanja sankcij za kršitve zahtev za poročanje, postopka za ugotavljanje kršitev in kakršne koli predhodne faze –

         SPREJEL NASLEDNJI SKLEP:
   Člen 1
   Opredelitev pojmov
   V tem sklepu:

               1.

               „poročevalska enota“ pomeni enako kakor v členu 1 Uredbe (ES) št. 2533/98;

               2.

               „denarna finančna institucija“ (MFI) pomeni enako kakor v členu 1 Uredbe (ES) št. 25/2009 (ECB/2008/32);

               3.

               „kršitev“ in „sankcija“ pomenita enako kakor v členu 1 Uredbe (ES) št. 2532/98;

               4.

               „hujša kršitev“ pomeni katero koli od naslednjih kršitev zahtev za poročanje, ki jih storijo poročevalske enote:

                           (a)

                           sistematično poročanje nepravilnih podatkov;

                           (b)

                           sistematično neizpolnjevanje minimalnih standardov za popravke;

                           (c)

                           namerno nepravilno, prepozno ali nepopolno poročanje;

                           (d)

                           nezadostna stopnja skrbnosti ali sodelovanja z ustrezno NCB ali ECB;

               5.

               „pristojna nacionalna centralna banka“ (pristojna NCB) pomeni NCB države članice, v jurisdikciji katere je prišlo do kršitve;

               6.

               „rok NCB“ pomeni rok, ki ga določi posamezna NCB za prejem podatkov od poročevalskih enot.

         Člen 2
   Področje uporabe
   1.   ECB in NCB spremljajo, ali poročevalske enote izpolnjujejo zahtevane minimalne standarde za izpolnjevanje obveznosti poročanja, kakor so določeni v Prilogi IV k Uredbi (ES) št. 25/2009 (ECB/2008/32) in Prilogi III k Uredbi (ES) št. 63/2002 (ECB/2001/18). V primeru neizpolnjevanja lahko ECB in pristojna NCB skleneta izvesti fazo ocenjevanja in/ali uvesti postopek za ugotavljanje kršitev, kakor je navedeno v členu 3(1) in (2). Po izvedbi postopka za ugotavljanje kršitev lahko ECB naloži sankcije v skladu s členom 7 Uredbe (ES) št. 2533/98.
   2.   Sankcije se po izvedbi postopka za ugotavljanje kršitev lahko naložijo v primeru neizpolnjevanja minimalnih standardov za prenos (v zvezi s pravočasnostjo in tehničnimi zahtevami za poročanje), točnost (v zvezi z linearnimi omejitvami in usklajenostjo podatkov med frekvencami poročanja) in vsebinsko skladnost (v zvezi z opredelitvami in razvrstitvami). Sankcije se uporabijo tudi v primeru hujše kršitve.
   Člen 3
   Faza ocenjevanja in postopek za ugotavljanje kršitev
   1.   Pred uvedbo postopka za ugotavljanje kršitev v skladu z Uredbo (ES) št. 2532/98 in Uredbo (ES) št. 2157/1999 (ECB/1999/4):

               (a)

               lahko pristojna NCB, kadar zabeleži neizpolnjevanje zahtev za poročanje, opozori zadevno poročevalsko enoto, tako da jo obvesti o značilnostih zabeleženega neizpolnjevanja, in ji priporoči, katere ukrepe naj sprejme, da bi se izognila ponavljanju neizpolnjevanja;

               (b)

               lahko ECB ali pristojna NCB od zadevne poročevalske enote zahteva vse informacije v zvezi z neizpolnjevanjem, v skladu s členom 2(2) Uredbe (ES) št. 2157/1999 (ECB/1999/4);

               (c)

               se zadevni poročevalski enoti omogoči predložitev pojasnil, če meni, da je do neizpolnjevanja prišlo zaradi okoliščin zunaj njenega nadzora.

         2.   ECB ali pristojna NCB lahko uvede postopek za ugotavljanje kršitev v skladu s členom 3 Uredbe (ES) št. 2532/98 in členom 5 Uredbe (ES) št. 2157/1999 (ECB/1999/4). Veljajo tudi naslednja pravila:

               (a)

               v primeru hujše kršitve se uvede postopek za ugotavljanje kršitev brez kakršne koli faze ocenjevanja;

               (b)

               brez poseganja v točko (a) se postopek za ugotavljanje kršitev uvede potem, ko pristojna NCB zabeleži ponavljajoče neizpolnjevanje, razen če:

                           (i)

                           ECB ali pristojna NCB meni, da postopka za ugotavljanje kršitev ni treba uvesti, ker je bil eden ali več zabeleženih primerov neizpolnjevanja zunaj nadzora poročevalske enote; ali

                           (ii)

                           možna globa ne bi dosegla spodnje meje za naložitev sankcij.

         3.   Če ECB ali pristojna NCB uvede postopek za ugotavljanje kršitev, se postopek izvede v skladu s členom 3 Uredbe (ES) št. 2532/98, vključno z izdajo pisnega obvestila in s tem, da ECB sprejme utemeljeno odločitev.
   Člen 4
   Uporaba sankcij
   1.   Sankcije se izračunajo po dvostopenjskem postopku. Najprej se izračuna osnovni znesek, ki odraža kvantitativne vidike. Nato se upoštevajo okoliščine primera, navedene v členu 2(3) Uredbe (ES) št. 2532/98, ki lahko vplivajo na dejanski znesek sankcije.
   2.   V primeru kršitev v zvezi s pravočasnostjo je resnost kršitve odvisna od števila delovnih dni zamude glede na rok NCB.
   3.   V primeru kršitev v zvezi s točnostjo in/ali vsebinsko skladnostjo je resnost kršitve odvisna od velikosti napake. ECB ne upošteva napak zaradi zaokroževanja in zanemarljivih napak. Poleg tega se v povezavi z vsebinsko skladnostjo redni popravki, tj. nesistematični popravki podatkov, sporočeni v obdobju (mesecu ali četrtletju), ki sledi prvotnemu poročanju, ne štejejo kot primeri vsebinske neskladnosti.
   4.   Člen 7(4) Uredbe (ES) št. 2533/98 določa najvišje sankcije, ki jih ECB lahko naloži poročevalskim enotam.
   5.   Če ima kršitev zahtev za statistično poročanje za posledico tudi kršitev zahtev glede obveznih rezerv, se sankcija za kršitev zahtev za statistično poročanje ne naloži.
   Člen 5
   Končna določba
   Ta sklep začne veljati 1. septembra 2010. V zvezi z zahtevami za mesečno in letno poročanje se uporablja od referenčnega obdobja decembra 2010, v zvezi z zahtevami za četrtletno poročanje pa od četrtega četrtletja 2010.

      V Frankfurtu na Majni, 19. avgusta 2010

            Predsednik ECB

         Jean-Claude TRICHET

      (1)  UL L 318, 27.11.1998, str. 8.

      (2)  UL L 318, 27.11.1998, str. 4.

      (3)  UL L 264, 12.10.1999, str. 21.

      (4)  UL L 15, 20.1.2009, str. 14.

      (5)  UL L 10, 12.1.2002, str. 24.


title: Sklep Komisije z dne 28. septembra 2001 o sklenitvi dveh sporazumov o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije (objavljeno pod dokumentarno številko K(2001) 2901)

text:
Pomembno pravno obvestilo

|

32001D0762

Uradni list L 287 , 31/10/2001 str. 0023 - 0023

		Sklep Komisijez dne 28. septembra 2001o sklenitvi dveh sporazumov o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije(objavljeno pod dokumentarno številko K(2001) 2901)(2001/762/Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za atomsko energijo, zlasti njenega člena101(2),ob upoštevanju odobritve Sveta [1],ker:je potrebno skleniti sporazuma o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije,SKLENILA:Edini členS tem se v imenu Evropske skupnosti za atomsko energijo skleneta sporazuma o sodelovanju med Evropsko skupnostjo za atomsko energijo in Rusko federacijo na področju jedrske varnosti in nadzorovane jedrske fuzije.V Bruslju, 28. septembra 2001Za KomisijoPascal LamyČlan Komisije[1] UL L 287, 31.10.2001, str. 21.--------------------------------------------------


title: 2012/551/EU, Euratom: Sklep Evropskega parlamenta z dne 10. maja 2012 o razrešnici glede izvrševanja proračuna Izvajalske agencije za raziskave za proračunsko leto 2010

text:
               17.10.2012

               SL

               Uradni list Evropske unije

               L 286/94

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Izvajalske agencije za raziskave za proračunsko leto 2010
   (2012/551/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 – C7-0256/2011) (2),

               —

               ob upoštevanju zaključnega računa Izvajalske agencije za raziskave za proračunsko leto 2010,

               —

               ob upoštevanju letnega poročila Komisije o nadaljnjem ukrepanju na podlagi sklepov o razrešnici za leto 2009 (COM(2011) 736) in dokumentov služb Komisije, ki sta priložena temu poročilu (SEC(2011) 1350) in SEC(2011) 1351),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2010 (COM(2011) 643), in delovnega dokumenta služb Komisije, ki je priložen temu poročilu (SEC(2011) 1189),

               —

               ob upoštevanju poročila Računskega sodišča o letnih računovodskih izkazih Izvajalske agencije za raziskave za proračunsko leto 2010 z odgovori agencije (3),

               —

               ob upoštevanju izjave o zanesljivosti (4) poslovnih knjig ter zakonitosti in pravilnosti poslovnih dogodkov, ki jo je Računsko sodišče predložilo za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju priporočila Sveta z dne 21. februarja 2012 o podelitvi razrešnice izvajalskim agencijam glede izvrševanja proračuna za proračunsko leto 2010 (06084/2012 – C7-0052/2012) in ob upoštevanju dejstva, da Združeno kraljestvo, Nizozemska in Švedska prvič niso priporočili podelitve razrešnice,

               —

               ob upoštevanju členov 317, 318 in 319 Pogodbe o delovanju Evropske unije ter člena 106a Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (6), in zlasti člena 14(3) Uredbe,

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti prvega in drugega odstavka člena 66 Uredbe,

               —

               ob upoštevanju Sklepa Komisije 2008/46/ES z dne 14. decembra 2007 o ustanovitvi Izvajalske agencije za raziskave za upravljanje nekaterih delov posebnih programov Skupnosti – „Ljudje“, „Zmogljivosti“ in „Sodelovanje“ – na področju raziskav z uporabo Uredbe Sveta (ES) št. 58/2003 (8),

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0098/2012),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe, v skladu s členom 317 Pogodbe o delovanju Evropske unije pa to počne na lastno odgovornost, pri čemer sodeluje z državami članicami in upošteva načelo dobrega finančnega poslovodenja,

               1.

               podeli razrešnico direktorju Izvajalske agencije za raziskave glede izvrševanja proračuna izvajalske agencije za proračunsko leto 2010;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2010, oddelek III – Komisija in izvajalske agencije;

               3.

               naroči svojemu predsedniku, naj ta sklep in priloženi sklep o razrešnici glede izvrševanja splošnega proračuna Evropske unije za proračunsko leto 2010, oddelek III – Komisija, in resolucijo, ki je del sklepov, posreduje direktorju Izvajalske agencije za raziskave, Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 366, 15.12.2011, str. 87.

      (4)  UL C 332, 14.11.2011, str. 134.

      (5)  UL L 248, 16.9.2002, str. 1.

      (6)  UL L 11, 16.1.2003, str. 1.

      (7)  UL L 297, 22.9.2004, str. 6.

      (8)  UL L 11, 15.1.2008, str. 9.


title: 2008/574/ES: Sklep Sveta z dne 8. julija 2008 o imenovanju dveh poljskih članov in enega poljskega nadomestnega člana Odbora regij

text:
               11.7.2008

               SL

               Uradni list Evropske unije

               L 183/37

      SKLEP SVETA

   z dne 8. julija 2008
   o imenovanju dveh poljskih članov in enega poljskega nadomestnega člana Odbora regij
   (2008/574/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga poljske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi izteka mandata g. Franciszeka WOŁODŹKA se je sprostilo eno mesto člana Odbora regij. Zaradi spremembe mandata g. Ludwika Kajetana WĘGRZYNA se je sprostilo eno mesto člana Odbora regij. Eno mesto nadomestnega člana se je sprostilo zaradi izteka mandata g. Mareka TROMBSKIJA –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Jacek CZERNIAK, Chairman of the Sejmik of the Lubelskie voivodship (przewodniczący Sejmiku Województwa lubelskiego),

                           —

                           g. Bogusław ŚMIGIELSKI, Marshall of the Śląskie voivodship (marszałek województwa śląskiego),

                     ter

               (b)

               za nadomestnega člana:

                           —

                           g. Dariusz WRÓBEL, Mayor of Opole Lubelskie (Burmistrz Opola Lubelskiego).

         Člen 2
   Ta sklep začne učinkovati na dan sprejetja.

      V Bruslju, 8. julija 2008

            Za Svet

            Predsednica

         C. LAGARDE

      (1)  UL L 56, 25.2.2006, str. 75.